Page:Dominie depos'd, or, Somr (sic) reflections on his intrigue with a young lass, and what happened thereupon (2).pdf/16

16 THE DOMINIE DEPOS’D

Consider, sirs, now this his crime, 'Tis no like hers, or yours, or mine, He's just next thing to a divine, An' wow' tis odd, Sic men should a their senses tine, An' fear o' God.

'Tis strange what maks kirk ſouk sae ſtupit, To mak or meddle wi' the fuca'it, Or mint to preach in sic-a pu'pit, The senseless fools, Far better for them hunt the tyouchet Or teach their schools.

They hunt about frae house to house, Just as a taylor hunts a louse, Still girding at the barley-juice An' aft get drunk, They plump into some open sluice, Where a' is sunk.

A plague upo' that oil o'ma't, That weary drink is a' their fau't, It made our Dominie to hau't; The text fulfill, Which bids cast out the sa'tless sa't, On the dunghill.

They are sad fed, they lie sae saft, They are sae hain'd, they grow sae daft This breeds ill wiles, ye ken fu' aft In the black coat, Till poor Mess John, and the Preist-craft, Gaes to the pot.